Podnikatelia budú môcť začať opätovne žiadať o dotácie na nájomné od 9. decembra
Podnikatelia budú môcť začať opätovne žiadať o dotácie na nájomné od 9. decembra. Na tlačovej besede to uviedol minister hospodárstva Richard Sulík.
Podľa neho je tretie kolo pomoci aktuálne v schvaľovacom procese. Čaká sa na vyjadrenie Protimonopolného úradu SR a Európskej komisie. Minister opätovne potvrdil, že každý prevádzkovateľ bude podávať iba jednu žiadosť, pričom podmienky poskytnutia pomoci budú rovnaké ako v predchádzajúcich kolách.
Podľa posledných údajov vyplatil štát v rámci dotácií na nájomné takmer 134 mil. eur. Podniky mohli o pomoc žiadať v dvoch vlnách. Nárok na dotáciu na nájomné mali počas druhej vlny pandémie nielen podnikatelia, ktorí mali z dôvodu štátom prijatých opatrení zatvorené, ale aj tí, ktorí mali obmedzené prevádzky. Podobne ako pri prvej vlne, aj tentoraz boli oprávnenými žiadateľmi nájomcovia, ktorí o peniaze žiadali prostredníctvom prenajímateľa.
Zdroj: (SITA, it;zol)
Odporúčané články
Iba jedenásťročný Matej zo Šace sa stal hrdinom. V jedno aprílové ráno zachránil život svojej mame a jeho ešte nenarodenému bratovi. Išlo o každú minútu a piatak Matej svojím konaním zachránil životy svojich najbližších.
Už dnes (11. 5.) sa uskutoční jeden z najväčších charitatívno-športových eventov na Slovensku. Tento rok pôjde o 15. ročník tohto podujatia. Zapojiť sa budú môcť, ako každý rok, deti, seniori, amatérski športovci, športové kluby či študenti.
Polmaratón sa uskutoční v nedeľu 14.mája 2023, podujatie ovplyvní trasy autobusových aj električkových liniek. Opatrenia budú platiť v čase cca od 08:00 do cca 12:00 hod.